**Asago** (jap. 朝来市, *Asago-shi*) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin keskiosan Chūgokuvuorilla. Kaupungin eteläosan vedenjakakalta saavat alkunsa pohjoiseen Japaninmereen virtaava Maruyamajoki ja etelään Seton sisämereen virtaava Ichijoki. Koillisessa kaupunki rajautuu Kioton prefektuuriin. Asagossa on 30 211 asukasta (helmikuussa 2020) ja sen pinta-ala on 403,06 neliökilometriä.

Asutus Asagon alueella on vanhaa, ja siellä on säilynyt muun muassa monia *kofun*-hautakumpuja. Nykyinen Asagon kaupunki perustettiin vuonna 2005 liittämällä yhteen Asagon, Ikunon, Santōn ja Wadayaman maaseutukaupungit. Wadayaman alue kaupungin pohjoisosassa on Tajiman seudun eteläosien liikenteellinen ja taloudellinen keskus. San’indō-tiereitti kulki vanhastaan tämän Tajiman, Hariman ja Tanban provinssien rajaseudulla sijainneen alueen läpi. 1400-luvulla sinne rakennettiin Takedan linna, joka on nykyisin raunioina. 1500-luvulla aloitettiin hopean tuotanto Ikunon hopeakaivoksessa, jonka tuotantomäärä oli eräässä vaiheessa maan suurin. Ikunon kaivoskaupungissa lienee Edo-kaudella ollut jopa 20 000 asukasta. Kaivos suljettiin vasta vuonna 1973. Nykyisin merkittäviä elinkeinoja ovat esimerkiksi riisin, teen ja vihannesten viljely sekä karjatalous. Kaupunkiin on sijoittunut myös puolijohteiden ja metallijousien valmistusta. Perinteisesti alueella on harjoitettu myös tekstiilien, saken ja huonekalujen tuotantoa.

Asagon nähtävyyksiin kuuluvat useat luonnonkauniit vuoristoalueet, kuten Itoin laakson, Ikunon tekoaltaan (Ginzanjärvi) ja Ikunon ylängön ympäristöt. Rakennettua perintöä ovat Takedan linnan raunioiden lisäksi muun muassa Ikunon kaivoksen ja Mikobatan kaivoksen kulttuuriympäristöt. Mikobatan kaivoksen Meiji-kaudella rakennettu valurautainen silta on yksi Japanin tärkeän kulttuuriomaisuuden kohteista, kuten myös Akabuchi-jinjan pyhäkön päähalli. Asagoa palvelevat JR Nishi-Nihonin San’in-päälinja ja Bantan-linja.

Kuvia
-----

* Himemiya-jinjaHimemiya-jinja
* Näkymä Asagon taidekylään Tataragin padoltaNäkymä Asagon taidekylään Tataragin padolta
* Ikunon kaupunkikuvaa, IzutsuyaIkunon kaupunkikuvaa, Izutsuya
* Yashiron suuri idänselkovaYashiron suuri idänselkova

Lähteet
-------

1. 1 2  朝来市の概要 Asago City Office.  Arkistoitu 12.2.2020. Viitattu 08.02.2020.
2. 1 2  世帯数及び人口集計表（全体） Asago City Office.  Arkistoitu 8.5.2021. Viitattu 08.02.2020.
3. 1 2  朝来市の花・木 Asago City Office.  Arkistoitu 26.9.2020. Viitattu 08.02.2020.
4. 1 2 3  ブリタニカ国際大百科事典 小項目事典: 朝来市 Kotobank. Viitattu 08.02.2020.
5. 1 2 3  日本大百科全書: 朝来（市） Kotobank. Viitattu 08.02.2020.

Aiheesta muualla
----------------

* Kuvia tai muita tiedostoja aiheesta **Asago** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hyōgon prefektuuri |
| --- |
|  |
| Kaupungit | 
* Aioi
* Akashi
* Akō
* Amagasaki
* Asago
* Ashiya
* Awaji
* Himeji
* Itami
* Kakogawa
* Kasai
* Katō
* Kawanishi
* Kōbe (pääkaupunki)
* Miki
* Minami-Awaji
* Nishinomiya
* Nishiwaki
* Ono
* Sanda
* Shisō
* Sumoto
* Takarazuka
* Takasago
* Tanba
* Tanba-Sasayama
* Tatsuno
* Toyooka
* Yabu

 |  |
|  |
| Kunnatpiirikunnittain | **Akōn piirikunta** (Kamigōri) · **Ibon piirikunta** (Taishi) · **Kakon piirikunta** (Harima · Inami) · **Kanzakin piirikunta** (Fukusaki · Ichikawa · Kamikawa) · **Kawaben piirikunta** (Inagawa) · **Mikatan piirikunta** (Kami · Shin’onsen) · **Sayōn piirikunta** (Sayō) · **Takan piirikunta** (Taka) |

 |